Na osnovu člana 16, 36 i 42 Zakona o kulturi ("Službeni list Crne Gore", br. 49/08, 16/11, 40/11, 38/12), člana 8 stav 2, Zakona o bibliotečkoj djelatnosti ("Službeni list Crne Gore", br. 49/10, 40/11), člana 27 stav 1 tačka 18, člana 29 stav 1 tačka 2 i člana 38 stav 1 tačka 14 Zakona o lokalnoj samoupravi ("Službeni list Crne Gore", br. 02/18, 34/19, 38/20), člana 14 stav 1 alineja 18 i člana 35 stav 1 alineja 14 Statuta Opštine Tivat ("Službeni list Crne Gore - opštinski propisi", br. 24/18, 09/20), na sjednici Skupštine opštine Tivat, održanoj dana 31.03.2021. godine, donijeta je

ODLUKA

o osnivanju Javne ustanove Gradska biblioteka Tivat

I OSNOVNE ODREDBE

Član 1

Ovom Odlukom osniva se Javna ustanova Gradska biblioteka Tivat (u daljem tekstu: Ustanova).

Osnivač Ustanove je Opština Tivat (u daljem tekstu: Osnivač).

Ustanova iz stava 1 ovog člana osniva se izdvajanjem radne jedinice Narodna biblioteka i čitaonica iz Javne ustanove Centar za kulturu Tivat.

Član 2

Naziv Ustanove je: Javna ustanova Gradska biblioteka Tivat.

Skraćeni naziv Ustanove je: JU Gradska biblioteka Tivat.

Sjedište Ustanove je u Tivtu, ul. Luke Tomanovića br. 4.

Član 3

Ustanova se osniva kao javna ustanova koja u bibliotečkoj djelatnosti obavlja poslove od javnog interesa, na način i pod uslovima utvrđenim zakonom, ovom Odlukom i statutom.

Ustanova obavlja djelatnost narodne biblioteke.

Član 4

Izrazi koji se u ovoj Odluci koriste za fizička lica u muškom rodu podrazumijevaju iste izraze u ženskom rodu.

Član 5

Ustanova ima svojstvo pravnog lica.

Ustanova stiče svojstvo pravnog lica danom upisa u Centralni registar privrednih subjekata Crne Gore.

U pravnom prometu sa trećim licima Ustanova istupa u svoje ime i za svoj račun.

Član 6

Djelatnost Ustanove obuhvata:

1. nabavku, obradu, čuvanje, zaštitu i korišćenje, prezentaciju i popularizaciju bibliotečke građe;
2. izradu kataloga, bibliografija, biltena, baze podataka i drugih izvora informacija;
3. omogućavanje pristupa bibliotečkoj građi, izvorima informacija, uslugama i servisima;
4. obezbjeđivanje korišćenja i protoka bibliografskih i drugih izvora informacija i usluga;
5. edukaciju korisnika;
6. vođenje evidencije o građi i korisnicima;
7. učestvovanje u opštem i informatičkom obrazovanju građana;
8. prikupljanje, obrađivanje i čuvanje zavičajne građe na području djelatnosti biblioteke;
9. organizovanje posebnih oblika rada za djecu, omladinu i odrasle u cilju razvijanja i podsticanja čitalačke kulture;
10. organizovanje posebnih oblika rada za lica sa posebnim potrebama i obezbjeđivanje uslova za korišćenje bibliotečke građe shodno njihovim potrebama i mogućnostima;
11. organizovanje kulturnih aktivnosti u skladu sa svojom djelatnošću;
12. izdavačku djelatnosti;
13. organizovanje istraživačkog rada u okviru svog djelovanja;
14. druge poslove u skladu sa zakonom.

II ORGANI USTANOVE

Član 7

Ustanovom upravlja Savjet ustanove (u daljem tekstu: Savjet).

Savjet ima predsjednika i četiri člana, od kojih je jedan član iz reda zaposlenih u Ustanovi, a jedan je stvaralac ili stručnjak iz oblasti koja je od značaja za razvoj kulture.

Predsjednika i članove Savjeta imenuje i razrješava Osnivač.

Mandat predsjednika i članova Savjeta traje četiri godine.

Član 8

Ustanovom rukovodi direktor.

Direktora Ustanove bira Savjet na osnovu javnog konkursa na period od četiri godine.

Na odluku o izboru direktora iz stava 2 ovog člana saglasnost daje Osnivač.

Uslovi i postupak za izbor i razrješenje direktora utvrđuju se statutom ustanove u skladu sa zakonom.

Član 9

Ustanova je dužna da obavlja djelatnost za koju je osnovana, namjenski koristi sredstva za rad i da Osnivaču do kraja aprila tekuće godine podnese izvještaj o radu i izveštaj o finansijskom poslovanju za prethodnu godinu, a da do kraja novembra tekuće godine podnese program rada sa finansijskim planom za narednu godinu.

III OSNIVAČ USTANOVE

Član 10

Osnivač:

1. daje saglasnost na statut Ustanove;
2. daje saglasnost na program rada i finansijski plan Ustanove;
3. daje saglasnost na izvještaj o radu sa izvještajem o finansijskom poslovanju Ustanove;
4. donosi odluku o promjeni statusa, djelatnosti i naziva Ustanove;
5. imenuje i razrješava Savjet;
6. daje saglasnost na izbor direktora Ustanove;
7. vrši i druge poslove u okviru prava i dužnosti Osnivača.

Član 11

Osnivač je dužan da redovno obezbjeđuje sredstva za rad Ustanove, na osnovu godišnjeg programa rada Ustanove.

Osnivač odgovara za obaveze Ustanove.

III FINANSIRANJE USTANOVE I IMOVINA

Član 12

Sredstva za osnivanje i početak rada Ustanove obezbjeđuju se iz budžeta Osnivača.

Sredstva za obavljanje djelatnosti Ustanove obezbjeđuju se iz:

* sredstava Budžeta Osnivača;
* sopstvenih prihoda;
* donacija;
* drugih izvora u skladu sa zakonom.

Član 13

Imovina Ustanove je imovina Osnivača i čine je pokretne i nepokretne stvari, prava i novčana sredstva koja su obezbijeđena od strane Osnivača, stečena obavljanjem djelatnosti ili pribavljena iz drugih izvora, evidentirana na način i po postupku utvrđenim Zakonom o državnoj imovini.

Ustanova i Osnivač dužni su da vode evidenciju o imovini u skladu sa propisima.

IV PRELAZNE I ZAVRŠNE ODREDBE

Član 14

Imenovanje Savjeta i izbor direktora Ustanove, donošenje statuta i akta o unutrašnjoj organizaciji i sistematizaciji radnih mjesta Ustanove, kao i upis Ustanove u Centralni registar privrednih subjekata Crne Gore izvršiće se u roku od 90 dana od dana stupanja na snagu ove Odluke.

Član 15

Do izbora direktora u skladu sa ovom odlukom, funkciju direktora kao vršilac dužnosti obavljaće Vesna Barbić*.*

Član 16

Ustanova preuzima zaposlene, sredstva i opremu radne jedinice Narodna biblioteka i čitaonica iz Javne ustanove Centar za kulturu Tivat.

Član 17

Ustanova je dužna izvršiti popis preuzete imovine u roku od 90 dana od dana stupanja na snagu ove Odluke.

**Član 18**

Danom stupanja na snagu ove Odluke prestaju da važe odredbe Odluke o organizovanju Javne Ustanove Centar za kulturu Tivat ("Službeni list Crne Gore - opštinski propisi", br. 029/18) koje se odnose na bibliotečku djelatnost.

Član 19

Ova Odluka stupa na snagu osmog dana od dana objavljivanja u "Službenom listu Crne Gore - Opštinski propisi".

Broj: 03-040/21-99

Tivat, 31.03.2021. godine

Skupština Opštine Tivat

Predsjednik

dr Andrija Petković